नरेंद्र वसंतराव धारणे

डॉ. नरेंद्र वसंतराव धारणे हे नाशिक येथील ज्योतिषाचार्य तसेच लेखक असून त्यांची ११ पुस्तके आजपर्यंत प्रकाशित झाली आहेत. मराठी तसेच हिंदी भाषेतील अनेक वृत्तपत्रांत त्यांचे लेख छापून येतात. ई सकाळच्या सप्तरंग सदरात त्यांचे धार्मिक विषयांवरचे अनेक लेख प्रसिद्ध झाले आहेत. 

 शिक्षण 
डॉ. नरेंद्र धारणे यांचा जन्म २५ फेब्रुवारी १९७३ रोजी नाशिक येथे झाला असून  त्यांचे प्राथमिक आणि माध्यमिक शाळेचे शिक्षण पेठे विद्यालय नाशिक येथे झाले. त्यानंतर त्यांनी सावित्रीबाई फुले पुणे विद्यापिठातून  प्रोडक्शन इंजिनिअरची पदवी प्राप्त केली. वास्तुशास्त्रात त्यांनी पीएचडी पदवी प्राप्त केली आहे.

 कारकीर्द 
डॉ. नरेंद्र धारणे हे ज्योतिषविद्यावाचस्पति असून त्यांना ज्योतिष शास्राचा अभ्यास आहे. अंकशास्त्र, हस्तरेषा, कुंडलीशास्र, रत्नशास्त्र, सहीवरून भविष्य, चेहऱ्यावरून भविष्य इत्यादी ज्योतिष विषयक शाखांचा त्यांचा अभ्यास आहे. आंतरराष्ट्रीय ज्योतिष फौंडेशन कडून त्यांना वास्तुशास्रात पीएचडी मिळाली आहे. नरेंद्र धारणे यांनी आजपर्यंत महाराष्ट्र तसेच देशाच्या राजकारणाविषयी अनेक वेळा भाकित केली असून ती बहुतांशी खरी ठरली आहेत.

 प्रकाशित साहित्य 
डॉ. नरेंद्र धारणे यांची ११ पुस्तके आतापर्यंत प्रकाशित झाली आहेत. यातील बरीच पुस्तके ऍमेझॉन, फ्लिपकार्ट सारख्या संकेतस्थळावर उपलब्ध आहेत.

 गूढ आंतरिक शक्ती अर्थात मानसविज्ञान 
 तुमचा भाग्यांक 
 स्वप्नविज्ञान
 गायत्री मंत्र उपासना आणि त्याचे महत्व
 राशी भविष्य मार्गदर्शन प्रभावी तोडगे आणि दैवी उपाय
 सुखमय वास्तु
 कुंडली ज्योतिष शास्त्र आणि भाग्य
 रुद्राक्ष महिमा
 तीस दिवसात ज्योतिष शिका
 श्रीगणेश उपासना
 विवाहस्थान (परंपरा आणि आधुनिकता)

 पुरस्कार 

 गोदारत्न पुरस्कार (२०१६)
 महाराष्ट्र भूषण छत्रपती शाहू महाराज आदर्श समाजरत्न पुरस्कार (२०१७)
 पर्यावरण मित्र पुरस्कार (२०१८)
 उत्तमराव ढिकले लेखन पुरस्कार (२०१९)
 यजुर्वेद पुरस्कार नाशिक (२०२१)
 राज्यस्तरीय भूषण पुरस्कार, पुणे (२०२२)
 ग्लोबल स्कॉलर फाउंडेशन तर्फे नाशिक भूषण पुरस्कार (२०२३)

 संदर्भ